stanford-oval/wikipedia huggingface dataset:
פאולו גסאניגה
נבחרת לאומית

ב-20 בנובמבר 2018, גסאניגה ערך את הופעת הבכורה שלו בנבחרת ארגנטינה, כאשר נכנס כמחליף במקום חרונימו רולי בדקה ה-59 במשחק ידידות נגד נבחרת מקסיקו, ועזר לשמור על שער נקי בניצחון 0-2 של ארגנטינה.
אבי כץ (מאייר)

| --- | --- |

 לידה:  24 בדצמבר 1949 (בן 75) פילדלפיה, ארצות הברית
 מקום לימודים:  בצלאל, אוניברסיטת קליפורניה בברקלי
 תחום יצירה:  איור, קריקטורה, קומיקס
 יצירות ידועות:  קריקטורת החזירים
 פרסים והוקרה:  הפרס הלאומי לספרים יהודיים (2006, 2009)  פרס זאב לספרות ילדים ונוער (1987, 1989, 1991, 1993, 1995, 2000)  עיטור אנדרסן (1984, 1996, 2000, 2002)  פרס יד ושם (2000)  פרס סידני טיילור (2010)
 מספר צאצאים:  3 
 https://avikatz.com
 
אבי כץ (נולד ב-24 בדצמבר 1949) הוא צייר, מאייר, קומיקסאי וקריקטוריסט ישראלי. מאייר ספרי ילדים ונוער, מדע בדיוני ועיתונים, ממייסדי האגודה הישראלית למדע בדיוני ולפנטסיה. שמונה מהספרים שאייר זכו בפרס זאב לספרות ילדים ונוער וארבעה ספרים זכו בעיטור אנדרסן של המועצה הבינלאומית לספרים לצעירים.
ביוגרפיה

כץ נולד וגדל בפילדלפיה, פנסילבניה. בילדותו למד בבית הספר היהודי ובאקדמיה העברית. בגיל 12 נרשם לשיעורי ציור ורישום מודל בבית הספר לאמנות (אנ'). לאחר מכן, למד אמנות באוניברסיטת קליפורניה בברקלי. בזמן הלימודים הציג שתי תערוכות יחיד של עבודותיו מאותה תקופה. הוא המשיך את הכשרתו בבצלאל, ירושלים, שם למד בהנחית אמנים ותיקים בהם אברהם אופק ויוסף הירש. לאחר סיום לימודיו נשאר לגור בישראל.
קריירה

לאחר סיום לימודי האומנות עבד כמורה לאמנות בתלמה ילין. במקביל המשיך לצייר והציג את עבודותיו בתערוכות יחיד בתל אביב, יפו, ירושלים ורמת גן, ובתערוכות שונות בארצות הברית, מצרים, פורטוגל, צרפת ונורווגיה. חבר וקריקטוריסט קבוע בארגון הבינלאומי קריקטוריסטים למען שלום.
קריירה > עיתונות

כץ החל לפרסם איורים וקריקטורות בעיתונים ישראליים רבים, ביניהם "הארץ", "דבר", "העולם הזה" ובמגזינים שונים בהם "אנשים", "עולם הספורט", ורצועת קומיקס שבועית ב"מעריב לילדים" בשם וירטואלה. בשנת 1990 היה חבר בצוות ההקמה של כתב העת הדו-שבועי "ג'רוזלם ריפורט". איוריו הרבים הופיעו בכל הגליונות מאז יציאת העיתון לאור, בעמודי השער ולצד כתבות בנושאי פוליטיקה, טכנולוגיה וחברה, כמו גם במדורי ביקורת ספרים וביקורת מסעדות. מלבד אלו, בהמשך פרסם כץ קריקטורות בטור אישי בעל אופי סאטירי תחת השם From the Sketchbook בעמוד האחורי של העיתון.
קריירה > ספרות

במקביל לעבודתו בעיתונות, אייר כץ למעלה מ-200 ספרי ילדים ונוער בעברית ובאנגלית, ספרי לימוד לבתי הספר היסודיים, וספרי מדע בדיוני ופנטזיה. כץ אייר מגוון סוגות ספרותיות כגון: "מדריך הטרמפיסט לגלקסיה", "מבחר הסיפורת הבדיונית", "הרוזן ממונטה כריסטו", "שלמה המלך והדבורה", "צ'יקה, הכלבה בגטו", "איזה מן שם זה תאודורה" ועוד.
כץ אייר גם פוסטרים רבים עבור פסטיבל אייקון השנתי ועיצב סדרת בולים בנושא מדע בדיוני עבור דואר ישראל.
קריירה > ביקורת

ביולי 2018 פרסם הג'רוזלם ריפורט קריקטורה פוליטית שאייר כץ כביקורת על שחיתות שלטונית בפרפרזה ישירה על הספר "חוות החיות" של ג'ורג' אורוול. בקריקטורה, המבוססת על צילום של אוליבייה פיטוסי, מוצגים ראש הממשלה בנימין נתניהו וחברי קואליציה מן הליכוד כחזירים במהלך צילום סלפי מיד לאחר אישור "חוק הלאום" בכנסת, ומעליהם הציטוט של קבוצת החזירים בספר: "כל החיות שוות, אך יש כאלו ששוות יותר". בעקבות מחאות של אנשי ארגוני הימין, הוחלט במערכת העיתון לפטר את כץ. מהלך זה עורר דיון נרחב בנוגע לצנזורה, חופש העיתונות וחופש הביטוי. כאות מחאה התפטר העיתונאי חיים ווצמן ממערכת ה"ג'רוזלם ריפורט". באותה שנה הועלתה תערוכה בשם "בין חופש הביטוי לחזירות" במסגרת פסטיבל "אנימיקס" ה-18 בסימן קריקטורה פוליטית.
מקצת הספרים שאייר

שלמה המלך והדבורה, אוריאל אופק, עופר, תשל"ה, מהדורה נוספת בשנת 2011.
פרח יום ההֻלדת: סיפורים, שרה אשל, תל אביב: ספרית פועלים; בשיתוף עם "שקמה" אגודה לקידום מפעלי חינוך ותרבות, תשמ"ב 1982. (לילדים)
הילדה רובין הוד, נורית זרחי 1982; עיטור אנדרסן לשנת 1984
חלומו של מולה, מינה איתן, ספריית פועלים, 1984 – עובד לתוכנית בטלוויזיה החינוכית הישראלית.
אור בארץ הענקים, רוני גבעתי, תל אביב: ספרית פועלים, תשמ"ד 1984.(הספר בקטלוג ULI)
אותי לא שאלו, לנוער, שמואל הופרט, ספרית פועלים, תל אביב, 1984.
בקבוק הבושם של אמא, יונה טפר, הקיבוץ המאוחד, תל אביב, 1986.
אל מול הר סירבל, לנוער, שבתאי (שבו) לוי, ספרית פועלים, 1986.
האיש מן הצד האחר, אורי אורלב, ספרי כותרת, סדרת ספרים מקוריים לבני הנעורים, כתר, 1988.
שבועת ה"אדרה", דורית אורגד, תל אביב: הקיבוץ המאוחד, 1988.
צ'יקה, הכלבה בגטו (סיפור), בת-שבע דגן, מורשת - בית עדות ע"ש מרדכי אנילביץ', 1992.
שמות מוזרים, שרי דאש גרינספן, ירושלים: אורים, 2003.
קטן, גדול, ג'ון קראולי John Crowley, תרגום: איתמר פארן, הוצאת אודיסאה, 2005.
הרפתקאות דניס, ויקטור דרגונסקי, תרגום: דינה מרקון, הקיבוץ המאוחד, סדרת ניצן לקורא הצעיר, 2010.
יותם הקסם (Kaytek the Wizard), יאנוש קורצ'אק, מהדורה באנגלית 2012
הפסנתר של אדיסו, שירלי קלדרון אינגל, תל אביב: הוצאת סער, 2013.
ילדים של אף אחד, יהודה אטלס, האוניברסיטה העברית בירושלים - מכון חרוב, 2021.
ספרים שכתב

הארנב שלא היה שפן ביחד עם שמואל בנשלום, הוצאת הקיבוץ המאוחד, 1986
הדינוסאורים, הוצאת אור-עם, 1992
Joseph and the Very First Cat, Albion-Andalus Books, 2016
פרסים

2009 - הפרס הלאומי לספרים יהודיים עבור האיורים בספר JPS illustrated children's Bible, אלן פרנקל (אנ')
2006 - הפרס הלאומי לספרים יהודיים עם הספר Lilith’s Ark: Teenage Tales of Bib­li­cal Women, דבורה בודין כהן
1987 - פרס זאב לספרות ילדים ונוער עם הספר הנער מסיביליה, דורית אורגד
1989 - פרס זאב לספרות ילדים ונוער עם הספר וולפיניאה מומי בלום, נורית זרחי
1991 - פרס זאב לספרות ילדים ונוער עם הספר ברבורים מאגם אחר, רוני גבעתי
1993 - פרס זאב לספרות ילדים ונוער עם הספר בן אנוסים, אורית עוזיאל
1995 - פרס זאב לספרות ילדים ונוער עם הספר לעזוב בית, יונה טפר
2000 - פרס זאב לספרות ילדים ונוער עם הספר המסע שלי עם אלכס, רות אלמוג
2000 - עיטור אנדרסן עם הספר המסע שלי עם אלכס, רות אלמוג
1996 - עיטור אנדרסן עם הספר לידיה מלכת ארץ ישראל, אורי אורלב
2002 - עיטור אנדרסן עם הספר ילדת הקשת בענן, נעמי שמואל
1984 - עיטור אנדרסן עם הספר הילדה רובין הוד, נורית זרחי
2010 - פרס סידני טיילור עם הספר The Waiting Wall, לאה בראונסטין לוי
2010 - פרס סידני טיילור עם הספר Naomi’s Song, סלמה קריצר סילברברג
2000 - פרס יד ושם עם הספר המסע שלי עם אלכס, רות אלמוג
חיים אישיים

נשוי לפסלת והקרמיקאית רחל לונדון-כץ, ואב לשלושה בנים.
הערות שוליים

↑  Mordechai Beck, Character Parts, From The Illustration Magazine, ‏Spring 2009
1 2  Avi Katz, Cartooning for peace
↑  אורן פרסיקו, "היום כל מי שמבקר את השלטון נחשב לבוגד", באתר העין השביעית, 13 בספטמבר 2018
↑  מידע על בול רובוטיקה, באתר התאחדות בולאי ישראל
מידע על בול מסע בזמן, באתר התאחדות בולאי ישראל
מידע על בול טיסה בחלל, באתר התאחדות בולאי ישראל
↑  Avi Katz, From the Sketchbook: All Animals are equal, but some more than others, The Jerusalem Report, ‏25 ביולי 2018
↑  ענת ביין-לובוביץ', ‏בגלל קריקטורת החזירים: הופסקה עבודתו של המאייר אבי כ"ץ, באתר גלובס, 25 ביולי 2018
↑  CBS/AP, Israeli mag sacks cartoonist for Netanyahu-as-pig drawing, CBS News, ‏26 ביולי 2018
↑   איתי שטרן, עיתונאי "ג'רוזלם פוסט" התפטר עקב הדחת המאייר אבי כ"ץ, באתר הארץ, 26 ביולי 2018
↑  דוד ורטהיים‏, הם מפטרים גם מאיירים, באתר וואלה, 25 ביולי 2018
↑  IBBY, IBBY Honour List (1984), 1984, p.7 (e-book pages).
↑  הארנב שלא היה שפן, הקיבוץ המאוחד - ספרית פועלים
↑  הדינוסאורים / אבי כץ, הוצאת אור-עם
↑  By Mar­cia Berneger, JPS Illus­trat­ed Chil­dren’s Bible, October 6, 2011 (באנגלית)
↑  Nation­al Jew­ish Book Awards
1 2 3 4 5 6  גרשון ברנסון, רשימת הזוכים בפרס זאב עד לשנת 2000, באתר הסיפריה של אוניברסיטת אוהיו סטייט
↑  IBBY Honour List 2000, The International Board on Books for Young
↑  The Hans Christian Andersen Awards 1956-2002 (עמ' 94-95)
↑  IBBY Honour List 2002, The International Board on Books for Young People
↑  IBBY Honour List 1984 (עמ' 7)
1 2  Sydney Taylor Book Awards Winners 1968-Present
↑  המסע שלי עם אלכס, באתר הוצאת הקיבוץ המאוחד - ספרית פועלים
| --- | --- |
בקרת זהויות :  NLI: 987007263774405171  BnF: cb14621774w (data)  GND: 1201845416  ISNI: 0000 0000 7590 6887  LCCN: n85038107  SUDOC: 135656095  VIAF: 49478316   WorldCat (עם VIAF): 49478316
עזאזל (סרט)

| --- | --- |

 מבוסס על:  עזאזל מאת אקונין
 בימוי:  אלכסנדר אדבשיאן 
 תסריט:  בוריס אקונין 
 שחקנים ראשיים:  איליה נוסקוב קיריל פירוגוב סרגיי בזרוקוב אולג בסילשווילי מרינה נילובה אווה סזיקולסקה
 מוזיקה:  ולדימיר דשקביץ' 
 צילום:  מיכאיל אגרנוביץ'
 מדינה:  רוסיה 
 חברת הפקה:  אולפני T3
 חברה מפיצה:  הערוץ הראשון
 שיטת הפצה:  ישירות לווידיאו 
 הקרנת בכורה:  10 במרץ 2002 
 שפת הסרט:  רוסית 
 סוגה:  מתח
 פרסים:  פרס TEFI 
 סרט הבא:  יועץ ממלכתי
 סרטים בסדרה:  גמביט טורקי
 דף הסרט ב־IMDb
 
עזאזל (ברוסית: Азазель) הוא סרט טלוויזיה רוסי משנת 2002, עיבוד לספרו של בוריס אקונין אודות הבלש הרוסי אראסט פנדורין שהוצג לראשונה בספר "עזאזל".
הסרט הופק על ידי אולפני T3 של ניקיטה מיכאלקוב כמיני-סדרת טלוויזיה ששודרה בערוץ הראשון.
תקציר העלילה

הסיפור מתאר את סיפורו של מפקח המשטרה הצעיר, אראסט פנדורין. הגיבור הוא בחור צעיר, שזה עתה התגייס למשטרה. זהו עולם ללא זיהוי פלילי, מבנה חברתי נוקשה, מנהגים מסורתיים וטכניקות חקירות משטרה אשר מכבדות את האינטואיציה של החובבן והבלש הצעיר.
פנדורין הוא חסר ניסיון, תמים, אבל משכיל, אינטליגנטי, חרוץ, נואש ונלהב להצלחה. הוא לא כל כך רוצה להרשים ושואף להצליח. הוא מוזמן לחקור התאבדות של תלמיד עשיר. הצעיר ירה בעצמו בציבור, אבל משהו נראה מוזר בהתאבדות שלו. עד מהרה פנדורין חושף תככים רצחניים ופותח תיבת פנדורה שחושפת תוכנית רב-יבשתית.
שחקנים ודמויות

איליה נוסקוב – אראסט פטרוביץ' פנדורין
סרגיי בזרוקוב – איוואן ברילינג
מרינה אלכסנדרובה – אליזבטה פון אוורט-קולוקולצבה
אולג בסילשווילי – הגנרל מיזינוב
סרגיי צ'ונישווילי – איפוליט אלכסנדרוביץ' זורוב
מרינה נילובה – הגברת אסתר
יורי אוושארוב – גיאורג
פליקס אנטיפוב – חאוורי גרושין
לריסה בורושקו – אמליה בז'צקאיה
דמיטרי בורכאנין – קוקורין
ולנטין גולובנקו – קלאוס
יבגני גרישובץ – אחימאס
סרט דובר אנגלית

הבמאי ההולנדי פול ורהובן נשכר כדי לביים סרט קולנוע בשפה האנגלית, גרסה מחודשת של "עזאזל", שכותרתו "מלכת החורף", עם דן סטיבנס שלוהק לתפקיד הראשי כפנדורין ועם מילה יובוביץ' בתפקיד הנשי הראשי, אך ההפקה נתקלה בקשיים ולבסוף הסרט בוטל.
פרסים ומועמדויות

| פרסים ומועמדויות> פרס | פרסים ומועמדויות> קטגוריה | פרסים ומועמדויות> תוצאה |
| --- | --- | --- |
| פרס TEFI | הצילום הטוב ביותר | זכייה |
| פרס TEFI | העריכה הטובה ביותר | זכייה |
הערות שוליים

↑  שגם הפיק וכיכב בסרט יועץ ממלכתי, אף הוא עיבוד לספרו של בוריס אקונין.
↑  http://www.millaj.com/film/winterqueen.shtml MillaJ.com interview
| ספרים מאת בוריס אקונין |
| --- | --- | --- |
| ספרי תיבת פנדורין | עזאזל (סרט • סדרת טלוויזיה) • גמביט טורקי (סרט) • לוויתן • מות אכילס • משימות מיוחדות (סרט) • יועץ ממלכתי (סרט) • הכתרה • אהובת המוות • אהוב המוות • מרכבת היהלום • ין ויאנג • מחרוזת הירקן • כל העולם במה • העיר השחורה • כוכב המים • איני נפרד • פשוט מאסה • בור |  |
| ספרים נוספים | רומן ריגול (סרט) • הרפתקאות המגיסטר • פלאגיה והבולדוג הלבן (סדרת טלוויזיה) • תולדות המדינה הרוסית |  |
משולש אלסקה

מיקום משולש אלסקה. שטח המשולש מסומן בכחול בהיר.
משולש אלסקה הידוע גם כמשולש ברמודה האלסקי (באנגלית: Alaska Triangle או Alaska's Bermuda Triangle) הוא אזור באלסקה בעל שטח של 320,000 קמ"ר, המשתרע על כרבע משטח המדינה. המשולש משתרע מג'ונו ויקוטאט בדרום מזרח אלסקה, לאזור הצפוני של הרי בארו ועד לאנקורג'. המשולש, ברובו, משתרע על אלסקה אך חלק קטן ממנו משתרע גם על קנדה. האזור הוא מקום למספר רב של היעלמויות של אנשים, מטוסים ואוניות שמעולם לא נמצאו ולא נראו שוב. תאוריות רבות הוצעו לגבי היעלמויות אלה, כגון יצורים מיתיים, או שהמדינה עצמה נמצאת על מערבולת. בתוך המשולש, יש כמות עצומה של מדבר שלא נחקר, הכולל פסגות הרים, יערות נרחבים ושטחים מפוזרים של טונדרה צחיחה.
באזור יש כמות גדולה של תושבים מקומיים שנעלמו, כמו גם תיירים שביקרו במקום, ונעלמו באופן בלתי מוסבר. היו גם מטוסים רבים שנעלמו או התרסקו ללא הסבר וללא זכר.
היסטוריה > היעלמות מטוס ססנה 310C

אחת מההיעלמויות המפורסמות ביותר שקרו במשולש אלסקה התרחשה באוקטובר 1972, כשמטוס שעליו היו שני פוליטיקאים חשובים - הייל בוגס וניק בגיץ', נעלם. בנוסף, על המטוס היה יועץ בשם ראסל בראון, כמו גם הטייס של המטוס, דון ג'ונז. המטוס, מסוג ססנה 310C, נעלם במהלך הטיסה מאנקורג' לג'ונו. אחרי שהמטוס נעלם, היה חיפוש גדול שארך 39 ימים וכלל יותר מ-40 מטוסי צבא ו-30 מטוסים אזרחיים וסירות רבות, עם עזרה ממשמר החופים. במהלך החיפוש, כוסה שטח של כ-51,500 קמ"ר. אך גם לאחר החיפוש, לא היו סימנים למטוס או לנוסעים הנעדרים. הייתה תאוריית קונספירציה שהופצה במשך זמן מה וטענה כי ההתרסקות הייתה מכוונת והוסתרה על ידי ה-FBI, במיוחד על ידי ג'יי אדגר הובר, שהיה מעורב במאבק כוחות עם הייל בוגס - שכאמור היה על המטוס.
היסטוריה > תצפית העב"מים במהלך טיסה 1628

בשנת 1986 טס מטוס יפני מאיסלנד לאנקורג' שבאלסקה, כאשר פגע בשלושה עב"מים. שלושת המטוסים המעופפים הלא מזוהים עקבו אחר המטוס למשך כ-400 קילומטרים. אנשי הצוות דיווחו כי ראו אורות מהבהבים ובקרי האוויר צפו במשהו ברדאר שלהם, במרחק של כחמישה קילומטרים מהמטוס. הטייס טען כי בנקודה אחת, שתי הספינות הקטנות יותר הופיעו מול המטוס בטווח די קרוב. הוא טען כי "שתי הספינות, הספינה הקטנה וספינת האם, נעלמו במהירות והופיעו שוב", דבר שהוא בלתי אפשרי למטוס נוסעים רגיל. לאחר כ-32 דקות, שלושת העב"מים נעלמו, אם כי הטייס טען כי המפגש כולו נמשך זמן רב יותר.
סטטיסטיקה

על פי ספירות שונות, מ-1988 עד 2018 מעל 16,000 איש במשולש זה נעלמו לחלוטין ולא נמצאו שוב.
באלסקה יש יותר דיווחים על נעדרים מדי שנה מאשר בכל מקום אחר בארצות הברית. למעשה, ממוצע הנעדרים באלסקה הוא כפול מהממוצע הארצי. לאלסקה יש גם את המספר הגדול ביותר של אנשים שנחשבו נעדרים ולעולם לא נמצאו. לדוגמה, בשנת 2007, היו 2,833 אנשים שדווחו כנעדרים באלסקה. באותה תקופה, האוכלוסייה של כל המדינה הייתה כ-670,000 איש. לפי נתון זה, בשנת 2007, 4 מתוך 1,000 אנשים נעדרו.
הסברים מוצעים

ההיעלמויות יכולות להיות מוסברות על ידי מגוון רב של הסברים, חלקם קונבנציונליים וחלקם לא קונבנציונליים.
הסברים מוצעים > הסברים קונבנציונליים

במדינת אלסקה יש כמויות אדירות של מדבר. הנוף הקשה כולל לא רק את מזג האוויר הקשה, אלא גם שטח מסוכן וחיות בר מסוכנות. בנוסף לכך, המדינה כוללת יותר ממאה הרי געש פעילים. בגלל הכמויות הגדולות של מדבר, אם הולכים לאיבוד, קשה להתמצא באלסקה. אפילו צוותי חיפוש והצלה מתקשים למצוא אנשים עם המדברים העצומים, ההרים הבלתי נגישים ומזג האוויר הבלתי צפוי. לדוגמה, באזורים מסוימים הוא יכול להגיע לכ-40 מעלות צלזיוס מתחת לאפס בחורף.
יש הסבורים כי משולש אלסקה ממוקם במרכזם של מערבולות, מה שאומר שמלבד מצבי האנרגיה שהם זרמים אלקטרומגנטיים, יש לו אנומליות מגנטיות, חשמליות ואלקטרומגנטיות קיצוניות. דוגמה למקום הנמצא במרכז מערבולות הוא משולש ברמודה. עם זאת, ישנן מערבולות גם במקומות אחרים על פני כדור הארץ, כמו הר הגעש המאקואה (Hamakua) בהוואי, "ים השטן" ביפן וההקוטב הצפוני והדרומי. מקומות מפורסמים אחרים שכנראה ממוקמים במערבולות הם אי הפסחא, סטונהנג' והפירמידות של מצרים. למעשה, יש אנשים שמאמינים שהסיבה לכך שהמבנים הללו נבנו מלכתחילה היא שהם נמצאים במערבולת. יש אומרים כי ל"אנרגיה מסחררת" יש השפעות שונות על גוף האדם, כמו על הבריאות נפשית, פיזית ורגשית, בנוסף להזיות, חזיונות, בלבול וחוסר התמצאות. בנוסף, אנשים אלה אף הראו סימנים לכוחות ריפוי עצמיים. לפעמים, במהלך מערבולות, מכשירים חשמליים, כמו מצפנים, עלולים להפסיק לעבוד.
הסברים מוצעים > הסברים לא קונבנציונליים

תיאוריה לא קונבנציונלית מקובלת היא שביגפוט חי באזורים נידחים במדבר. ישנם דיווחים רבים על תצפיות ביגפוט ברחבי הארץ. בחלק מהדיווחים יש עדויות לאתרי קינון, שלד אפשרי של ביגפוט ודגימות שיער לא מזוהות. כמה עדים דיווחו שראו את ביגפוט וחלק מהכפרים טוענים שהם ראו את ביגפוט.
תיאוריה אחת כוללת רוחות רעות הקשורות לילידי טלינגיט החיים באזור. אלה נולדו כביכול לפני 11,000 שנה. פירוש שמם, טלינגיט, הוא "אנשי הגאות והשפל". אנשים אלה מאמינים כי קיים שד משנה צורה בשם קושטאקה (Kushtaka), שהוא שילוב בין אדם לבין לוטרה, והוא מביא אנשים אל מותם על ידי פיתוי אלה שאבדו על יד מקור מים בכך שהוא מדמה ילדים או נשים הבוכים לעזרה. נאמר גם שכאשר קושטאקה (המכונה גם "איש-לוטרה", באנגלית: Otterman) לוכד את האנשים האבודים האלה, הוא גונב את נשמותיהם.
תאורטיקני קונספירציות רבים מאמינים כי אלסקה "מסתירה" פירמידה עצומה, אותה הם מכנים Black, המסוגלת לרתום את הכוח של כדור הארץ כולו. איש הצבא לשעבר ברוס ל. פירסון, טוען כי הרשויות האמריקאיות ניסו זה מכבר לשלוט בסוד הפירמידה השחורה והוא עצמו, כמומחה, השתתף בפרויקט זה, ולכן יכול לומר בביטחון שהמבנה לא נוצר על ידי הציוויליזציה לפני אלפים רבים של שנים.
בתרבות הפופולרית

ב-2014 יצאה סדרת טלוויזיה המבוססת על משולש אלסקה ועל החיות המסוכנות שחיות באזור. הסדרה נקראת מפלצות אלסקה (Alaska Monsters) ועוסקת בצוות של שישה אנשי משמר הגבול מנוסים, החוקרים את השממה העצומה בתקווה למצוא יצורים מסוכנים ביער. מכיוון שבני אדם רבים מאמינים כי יצורים מסוכנים ומסתוריים חיים ביערות העצומים של אלסקה, המשימה שלהם היא לחקור את המשולש לפי אזור כדי למצוא עדויות לבעלי החיים הללו ולהיעלמותם של אלפי אנשים. עובדי הגבול האלה אחראים על הובלת מחקרים, עריכת ראיונות עם המקומיים ואף מעקב אחר עקבות.
ב-2020 יצאה סדרה בשם משולש אלסקה (אנ'), העוסקת בהיעלמויות המסתוריות שקורות באזור. בסדרה נאמר ש"יותר אנשים נעלמים באזור זה מאשר בכל מקום אחר בארצות הברית".
הערות שוליים

↑  What Exactly Is the Alaska Triangle? Over 16,000 Have Gone Missing Since 1988, Distractify (באנגלית אמריקאית)
1 2  admin, 10 עובדות על המשולש הקטן של אלסקה (באנגלית אמריקאית)
↑  Breaking News - Travel Channel Reveals Full Lineup of Petrifying Premieres During Annual "Ghostober" Event | TheFutonCritic.com, www.thefutoncritic.com
↑  Shows A-Z - alaska triangle, the on travel | TheFutonCritic.com, www.thefutoncritic.com
פנטגרם

פנטגרם
פנטגרם הוא צורה גאומטרית של כוכב מחומש בעל 5 קודקודים של משולשים זהים שווי שוקיים כך שכל זווית קודקוד היא בת 36 מעלות. המילה "פנטגרם" מגיעה מהמילה היוונית πεντάγραμμον (פנטגרמון), שם עצם של המילה πεντάγραμμος (פנטגראמוס), שמשמעותה היא "חמישה קווים".
השימוש בפנטגרם היה סמלי ביוון ובבל העתיקות. לפנטגרם יוחסו יכולות כישוף, והרבה אנשים שעבדו אלילים ענדו תכשיט זה או אחר שיש עליו את הפנטגרם.
הנוצרים השתמשו לעיתים קרובות בפנטגרם כדי לסמל את 5 פצעי הצליבה של ישו, והפנטגרם מתקשר גם עם הבונים החופשיים.
הפנטגרם נקשר גם לכוכב נוגה, וגם לאלה ונוס.
הוא גם נקשר לאל הרומאי לוציפר, ששימש כאל הבוקר והידע. קרוב לוודאי שהקשר הזה קשור לגילויים של אסטרונומים בתקופה הפרהיסטורית, שגילו שנוצרת צורה שדומה לפנטגרם שמורכבת בין השאר מכוכב נוגה.
כמו כן, הפנטגרם מסמל את היסודות שהם חלק מהלידה שלנו לתוך גוף האדם. הקודקוד של הכוכב, פונה כלפי מעלה ומייצג את הנפש. ארבעת הקודקודים האחרים מייצגים את ארבעת היסודות: אדמה, אוויר, אש ומים.
היסטוריה

השימוש הידוע הראשון של הפנטגרם נמצא בכתבים של אנשי מסופוטמיה בסביבות 3000 לפני הספירה.
הפנטגרמים השומריים שימשו כסימול למספר מילים.
בלבט (מילון של הסימולים השומריים), הפנטגרם הוא מספר 306, כששניים מהקודקודים שלו פונים כלפי מעלה.
בפנטגרם של הבבלים, הקודקודים של הפנטגרם פונים ככל הנראה בסדר הזה: קדימה, אחורה, שמאלה, ימינה ו"למעלה". לכיוונים הללו היה גם ככל הנראה משמעות אסטרולוגית, שמייצגים את חמשת הכוכבים: צדק, חמה, מאדים, שבתאי, ונוגה, "מלכת גן העדן", נמצאת למעלה.
היסטוריה > שימוש פיתגורי

הפיתגוראים קראו לפנטגרם Ὑγιεία (היגיאה, "בריאות". זהו שמה של אלת הבריאות היוונית היגיאה נכדתו של אפולו אל השמש), וראו בפנטגרם שלמות מתמטית.
חמשת הקודקודים שימשו גם את הנאו-פיתגוראים בימי הביניים (שיש המתפלמסים על היותם פיתגורים כלל) על מנת לייצג את חמשת היסודות הקלאסיים:
Ύδωρ, הידור, מים.
Γαια, גאיה, אדמה.
Ίδέα, היירון נשמה.
Έιλή, הלייה, חום (אש).
Άήρ, איר, אוויר.
הקודקודים סומנו באותיות היווניות υ-γ-ι-ε-α ולמרות זאת, הסדר (עם כיוון השעון או נגד כיוון השעון), והקודקוד הראשון, יכלו להשתנות.
היינריך קורנליוס אגריפה (אסטרולוג ואלכימאי גרמני) ואחרים, זיהו שהאותיות בהם השתמשו הפיתגוראים הם למעשה האותיות הראשונות של חמשת היסודות.
למרות זאת, יש לשים לב שהטענה של אגריפה לא בהכרח נכונה, מכיוון שעל-פי היסודות אותם תרגם אגריפה, המשמעות של אחת האותיות היא "חום" (הליה), שהיא לא יסוד, כי אם אפיון של היסוד אש.
אם אגריפה היה משתמש ביוונית עתיקה, שהיא השפה בה השתמשו הפיתגוראים, הוא היה יכול להשתמש במילה "אמפרסיס" כתרגום ליסוד אש.
הפנטגרם הפיתגוראי העתיק צויר עם שני קודקודים שפונים לכיוון מעלה, שמיצגים את העיקרון של פנטמיכוס. המשמעות של פנטמיכוס היא "חמשת הלשכות", ידוע גם כ"פנטגונס", שהיה שמה של עבודה של מורו וחברו של פיתגורס פרכידס. פנטמיכוס היה גם שמו של מקום המתקשר להופעתו של היקום.
מקומו של פנטמיכוס הוא בטרטרוס.
שימוש בדת > נצרות

על פי הספר "סמלי הנצרות, עתיקים ומודרניים" מאת הת'ר צ'יילד, הפנטגרם מסמל את חמשת החושים. כמו כן, אם האותיות S, L, A, V, S חרוטות בקודקודים של הפנטגרם, הפנטגרם מסמל בריאות (salūs בלטינית).
הפנטגרם מופיע על מגנו של סר גאווין (אנ') בפואמה מהמאה ה-14 - סר גאווין והאביר הירוק. בפואמה, חמשת הקווים של הפנטגרם מקבלות משמעויות שונות: הן מייצגות את חמשת החושים, חמש האצבעות, חמשת פצעי הצליבה של ישו, חמשת התענוגות של מרי מישו (הבשורה על לידתו של ישו, לידתו של ישו, דחייתו של ישו, עלייתו של ישו לשמים ועליית מריה הקדושה לשמים), ואת חמש מעלות האבירות שגאווין מקווה לגלם: כנות, חברות, טוהר, אדיבות וחמלה.
שימוש בדת > שטניזם

בספר ‘הדוגמה והריטואל של המאגיה העליונה’ קובע אליפז לוי כי פנטגרם עם החוד למעלה מסמל את הטוב, ואילו פנטגרם עם החוד למטה מסמל את הרע. ארבעת הפינות האחרות, על פי לוי, מסמלות את ארבעת היסודות: אדמה, אוויר, אש ומים. החוד הוא הרוח, הנשמה. כשהחוד למטה, אם כן, החומר מושל ברוח. על פי לוי, זהו מאפיין של עבודת השטן. הוא ממשיך וקובע כי הפנטגרם עם החוד למטה הוא סמל הבפומט, שעבדו האבירים הטמפלרים כאל. לוי היה הראשון שטען טענה מסוג זה, ולא מצדיק את התאוריה או נותן לה סימוכין.
בשנות ה-60 הקים אנטון לה-ויי את כנסיית השטן, דת אתאיסטית מודרנית. הוא קיבל את השקפתו של אליפז לוי בנוגע לפנטגרם, והשתמש בפנטגרם העז אשר הופיע לראשונה בספר La Clef de la Magie Noire של סטניסלס דה גואיטה, אך ללא המילים "סמאל" ו"לילית" שנמצאות בפנטגרם העז המקורי.
סמליות הפנטגרם השטני מאת לה-ויי מועברת בטקס ההכנסה בסוד. באופן כללי: שני המשולשים העליונים או קרני בפומט מסמלים גאווה וכוח, שני המשולשים בצדדים או אוזני בפומט מסמלים את שני הצדדים לכל מטבע או שני צדדים לכל סיפור, הפטנגון באמצע או מצח בפומט מסמל את הצד השלישי למטבע: מה שאנחנו חושבים על הסיפור ששמענו, המשולש התחתון או הפה של בפומט מסמל את הדיבור הארצי ואת כל הדברים הגשמיים והבשריים. שלושת המשולשים התחתונים מסמלים גם את אי הקבלה של השילוש הקדוש, כלומר את דחיית הנצרות. בקצות הפנטגרם, האותיות היווניות של הפיתגוראים מוחלפות באותיות העבריות שיוצרות את המילה ‘לויתן’, המתייחסת למפלצת המקראית אשר אומצה על ידי היהדות והנצרות כסמל לעבודת השטן ולמתנגדי האל.
בצורתו המוכרת הפנטגרם השטניסטי הוא הפוך (חוד למטה), לרוב מוקף בעיגול או שניים, ולעיתים מופיע עם ראשו של בפומט במרכזו. שטניסטים אתאיסטים עושים שימוש בצורה כסמל להתנגדות לסדר העולם הנוצרי ובדמות השטן כדמות האדם המורד.
שימוש בדת > נאו פגניזם

נאופגניסטים רבים, בעיקר ויקאנים, משתמשים בפנטגרם כסימן של תקווה, בדומה לסמלים של דתות אחרות. למרות זאת, הפנטגרם אינו מסמל את הניאופגניזם, והוא משמש רק לעיתים נדירות על ידי ריקונסטרקיוניסטים. השימוש הדתי של הפנטגרם מוסבר בדרך כלל על ידי התייחסות להבנה הנאו-פיתגורית מימי הביניים שחמשת הקודקודים מיצגים את ארבעת היסודות עם הוספת ה"רוח" כנקודה הגבוהה ביותר.
העיגול החיצוני שמקיף את הפנטגרם מפורש לעיתים כמי שאמור לאחד את כל היסודות ולהביאם להרמוניה.
הפנטגרם הנאו-פגאני מוצג באופן כללי עם קודקוד אחד שפונה מעלה, בין השאר בגלל הפנטגרם ה"הפוך" שמתקשר לשטניזם.
למרות זאת, בצורה היותר מסורתית של הויקה, הפנטגרם ההפוך מתקשר לטקס החניכה של אדם לדת (בדומה לברית המילה). בהקשר הזה, אין קשר בין הפנטגרם ההפוך לבין שטניזם.
בגלל האסוציאציה שמתקבלת בעקבות השטניזם, ובגלל הגישה החברתית השלילית כלפי הנאו-פגניזם, בתי ספר רבים בארצות הברית אסרו על התלמידים הלומדים בבית ספר לענוד תכשיטים שמציגים את הפנטגרם, או ללבוש בגדים שמציגים את הפנטגרם.
למרות זאת, בבתי ספר ציבוריים, פעולות כאלו מצד ההנהלה נחשבים להפרה קשה של הזכות הראשונה של התלמידים: חופש הדת.
שימוש בדת > הדרוזים

סמל הדרוזים הוא פנטגרם שצבוע ב-5 צבעים שונים, המסמלים את 5 הגבולות (סימבוליים ואבסטרקטיים): המוח, הנשמה, המילה, העבר והעתיד.
שימוש בדת > הפנטגרם ביהדות

הפנטגרם היה אחד הסמלים העיקריים של ירושלים בין השנים 300 ל-150 לפני הספירה.
הפנטגרם מופיע בטביעה על ידיות קנקנים מהתקופה החשמונאית. למעלה משישים טביעות כאלה התגלו, כאשר כשלושים מהן מאזור ירושלים. שתי הידיות הראשונות הנושאות את הפנטגרם עם כיתוב קשה לפיענוח התגלו על ידי רוברט מקאליסטר בתל גזר, ולאחר מכן מעל 20 בחפירותיו בגבעת העופל. הצעות שונות למקרא האותיות שסביב החותם הוצעו, עד שבשנת 1933 פרסם אלעזר ליפא סוקניק את דעתו כי את האותיות יש לקרוא כ"ירשלמ", הלוא היא ירושלים, דעה שאוששה עם מציאת חותמות נוספות, בהן השתמר הכיתוב בצורה ברורה יותר. מתברר שסמל זה לקוח מחותמות שנתגלו על גבי קנקני יין מן האי כיוס במאות השישית והחמישית לפני הספירה ומהווה ביטוי לגידול הסחר וההשפעה היוונית בארץ ישראל של התקופה הפרסית. הדעה הרווחת המזהה את הפנטגרם עם הביטוי "חותם שלמה" מקורה בטעות, ולא ידועים מקורות יהודיים המקשרים בין סמל זה לבין הביטוי הרווח. לעומת זאת "חותם שלמה" המכונה בערבית "חאתם סלמאן" خاتم سليمان היה שם נרדף לסמל ההקסגרמה המכונה גם "מגן דוד" והוא מצוי באמנות המוסלמית של ימי הביניים ועד לעת החדשה.